
Referat de aprobare
privind aprobarea adiționării contractului de administrare nr. 17021/05.05.2023 încheiat în conformitate cu dispozițiile HCL nr. 126/28.04.2023

Având în vedere :
· [bookmark: _Hlk129080139][bookmark: _Hlk129080647][bookmark: _Hlk129600338][bookmark: _Hlk129600313]adresa nr. 973/31.03.2025 formulată de către SC Piețe și Târguri Drobeta SRL din care rezultă că punctul de lucru Piața Schela, dispusă pe un teren în suprafață de 156 mp, situat în municipiul Drobeta Turnu Severin, Calea Timișoarei nr. 161, nu a generat de la începutul preluării în administrare niciun fel de venit din cauza lipsei de solicitări a închirierii de către persoane fizice sau juridice a meselor pentru comercializarea produselor agroalimentare;
· dispozițiile art. 867 din Legea nr. 287/2009 privind codul Civil conform cărora:”(1) Dreptul de administrare se constituie prin hotărâre a Guvernului, a consiliului judeţean sau, după caz, a consiliului local. (2) Autorităţile prevăzute la alin. (1) controlează modul de exercitare a dreptului de administrare.”;
· faptul că lipsa de eficiență a punctului de lucru menționat are implicații negative asupra situației financiar-contabile a SC Piețe și Târguri Drobeta SRL;
· necesitatea identificării, de către proprietarul bunului imobil despre care facem vorbire,  unor soluții pentru punerea în valoare a acestuia printr-una din modalitățile prevăzute de legislația în materie;
· faptul că din rațiuni de ordin economic se impune încetarea dreptului de administrare constituit în favoarea SC Piețe și Târguri Drobeta SRL, pentru Piața Schela, dispusă pe terenul în suprafață de 156 mp, situat în municipiul Drobeta Turnu Severin, Calea Timișoarei nr. 161.
În considerarea elementelor prezentate, propun ca în sedința extraordinară a Consiliului Local al Municipiului Drobeta Turnu Severin,să se supună spre dezbatere și adoptare proiectul de hotărâre privindaprobarea adiționării contractului de administrare nr. 17021/05.05.2023 încheiat în conformitate cu dispozițiile HCL nr. 126/28.04.2023, între Municipiul Drobeta Turnu Severin respectiv SC Piețe și Târguri Drobeta SRL.

INIȚIATOR,
VICEPRIMAR
Daniel Cîrjan

